شەفەق نیوز/ سەرکردەیگ لە چوارچیوەی
هەماهەنگی، ئمڕوو دووشەممە، ئاشکرای هویردەکاریەیل ئەو کابینەی وەزارەتیە کرد ک
محمد شياع سودانی خوازێد دروس بکەێد.
سەرکردەگە ئەرا ئاژانس شەفەق نیوز وت:
کابینەی وەزارەتی حکومەت سودانی ٢٢ – ٢٤ وەزارەتە، ٤ وەزارەت لەلیان ئەرا
هاوپەیمان سیادە وە سەرۆکایەتی محمد حەلبووسی و خەمیس خەنجەر، و دوو وەزارەت ئەرا
هاوپەیمان عەزم وە سەرۆکایەتی موسەنا سامەڕائی، و ٤ وەزارەت ئەرا پارتی دیموکراتی
کوردستان چوود، و یەکیگ ئەرا یەکێتی.
وتیش: ١٢ وەزارەت ئەرا چوارچیوەی هەماهەنگی،
و ٤ وەزارەت ئەرا دەوڵەت یاسا، و ٦ وەزارەت ئەرا هاوپەیمان فەتح، و دوو وەزارەت
ئەرا هاوپەیمان سەروەخوەیەیل.
هەمیش وت: ئەگەر کابینەیل رەسینە ٢٤ وەزارەت،
دووانیان ئەرا کەمینەیل چن، یەکیگیان مەسیح وئەوەکە ئەرا تورکمان، و ئەگەر ٢٢ وەزارەت
بوین، مەسیح و تورکمان بەش خوەیان لە وەزارەتەیل چوارچیوەی هەماهەنگی بەن.
